Айсылу Лерон хафага төшкән: «Барып чыгабыз хәзер!»

	 Танылган телевидение алып баручысы, инстаблогер Айсылу Лерон нәрсәгә шулай хафалана икән?	 – Сәйдә (төпчек кызлары – авт.) “әни”, “әти” дип әйтергә ашыкмый әле . Шулай да әкренләп сөйләшергә итә, – ди Айсылу. – Бәхтияр абыйсы (Айсылуның энесе – авт.) үзе әйтә торган бердәнбер сүзен Сәйдәгә өйрәткән. Хәзер матур итеп сузып, “Всююүүү” дип йөри кызыбыз. Саубуллашканда “пыка-пыка” дип кабатлый, “апа” диясе урынга Фәридәгә “папА” дип кычкыра, нәкъ менә соңгы иҗеккә басым ясап. Тукта, гел русча түгелме соң моның сүзләре?! Барып чыгабыз хәзер! Уф, юк бит әле, “Сиңа ничә яшь?” – дип сорагач, татарча матур итеп: “Бер!” дип җавап бирә. Ю-ю-юк! Русчасын өйрәнер әле, иң элек туган телен белсен! Шулай бит?

Айсылуның борчылуы юкка, безгә калса. Апасы Фәридәгә карап Сәйдә дә туган телендә чатнатып сөйләшер! Фәридәнең «Сабантуй» шигырен сәнгатьле итеп укыганын карап шатланып туеп булмый, дип яза "Сабантуй". Фәридә башкаруында бабасы - Ләбиб Лерон @labibleron язган "Сабантуй" шигыре #Сабантуй #Фәридәшигырьсөйли #ЛәбибЛерон #минемяраткантатартелем Публикация от Айсылу Лерон (@iceluleron) Авг 13 2017 в 2:39 PDT 
	---	
Матбугат.ру

	№ --- | 17.08.2017	


